open-index/open-wikipedia-markdown huggingface dataset:
Ατρίνη

Η **ατρίνη** (επιστημονική-λατινική ονομασία *Atrina*) είναι γένος δίθυρων θαλάσσιων μαλακίων με παγκόσμια γεωγραφική κατανομή, που ανήκει στην οικογένεια της πίννας, τις πιννίδες.

Οι ατρίνες θεωρείται ότι αντιπροσωπεύουν το πιο πρωτόγονο είδος της οικογένειας, αν και οι πίννες είναι επίσης πανάρχαιο γένος. Απολιθώματα από ατρίνες έχουν βρεθεί σε όλη τη Γη και σε στρώματα έως και της Τριαδικής περιόδου, είναι δηλαδή 242 εκατομμυρίων ετών.

## Περιγραφή
Τα ζώα αυτά μοιάζουν πολύ με τις πίννες, έχοντας το χαρακτηριστικό τους επίμηκες σε σχήμα σφήνας όστρακο. Ξεχωρίζουν στο ότι δεν εμφανίζουν αυλακώσεις στη μαργαρώδη περιφέρεια του οστράκου και από την κεντρική θέση του τρήματος.

Καθώς συμβαίνει και με τις άλλες πιννίδες, οι ατρίνες συνήθως στέκονται «όρθιες» με τη «μύτη» του οστράκου προς τα κάτω, αγκυρωμένη στον βυθό με τον βύσσο τους.

## Είδη
Ο αριθμός των ειδών ατρίνης δεν είναι γνωστός με ακρίβεια. Μερικά από τα είδη του γένους είναι τα εξής (το † υποδηλώνει εξαφανισμένο σήμερα προϊστορικό είδος):

* *Atrina affinis* – Sowerby, 1821†
* *Atrina argentea* –  Conrad, 1848†
* *Atrina assimilis* (Reeve, 1858)
* *Atrina chautardi* (Nicklès, 1953)
* *Atrina chinensis* (Deshayes, 1841)
* *Atrina cumingii* (Reeve, 1858)
* *Atrina exusta* (Gmelin, 1791)
* *[[Atrina fragilis]]* (Pennant, 1777), *ατρίνη η εύθραυστος*
* *Atrina harrisii* – Dall, 1898†
* *Atrina hystrix* (Hanley, 1858)
* *Atrina inflata* (Dillwyn, 1817)
* *Atrina jacksoniana* – Dall, 1898†
* *Atrina japonica* (Reeve, 1858), *ατρίνη η ιαπωνική*
* *Atrina kinoshitai* – Habe, 1953
* *Atrina lischkeana* (Clessin, 1891)
* *Atrina magellanica* – Ihering, 1907†
* *Atrina marquesana* – P.W. Schultz & M. Huber, 2013
* *Atrina maura* (G. B. Sowerby I, 1835)
* *Atrina nigra* (Dillwyn, 1817), *ατρίνη η μέλαινα*
* *Atrina oldroydii* – Dall, 1901
* *[[Atrina pectinata]]* (Linnaeus, 1767)
* *Atrina penna* (Reeve, 1858)
* *Atrina pini* – P.W. Schultz & M. Huber, 2013
* *Atrina piscatoria* –  Glenn, 1904†
* *Atrina recta* – Dall, Bartsch & Rehder, 1938 (*ατρίνη η ορθή*)
* *[[Atrina rigida]]* (Lightfoot, 1786), *ατρίνη η άκαμπτος*
* *Atrina rosenkrantzi* – Schnetler & M.S. Nielsen, 2018 †
* *[[Atrina seminuda]]* (Lamarck, 1819), *ατρίνη η ημίγυμνος*
* *Atrina serra* (Reeve, 1858)
* *[[Atrina serrata]]* (Sowerby, 1825)
* *[[Atrina squamifera]]* (Sowerby, 1835)
* *Atrina stephensi* –  Hanna, 1926†
* *Atrina strangei* (Reeve, 1858)
* *Atrina talarensis* –  Olsson, 1928†
* *Atrina tasmanica* (Tenison Woods, 1876)
* *Atrina teramachii* – Habe, 1953
* *Atrina texta* – Hertlein, Hanna & A. M. Strong, 1943
* *Atrina tuberculosa* (G.B. Sowerby I, 1835)
* *Atrina vexillum* (Born, 1778)
* *[[Atrina zelandica]]* (Gray in Yate, 1835), *ατρίνη η ζηλανδική*, γνωστή και ως «μύδι-άλογο» («horse mussel»)

## Παραπομπές


## Πηγές
* 
* 
* 

## Εξωτερικοί σύνδεσμοι
* idscaro.net Εικόνες

Ατρινη
Λα Πας (Έντρε Ρίος)

Η **Λα Πας** () είναι πόλη της επαρχίας Έντρε Ρίος στη Μεσοποταμία της Αργεντινής. Έχει 24.307 κατοίκους σύμφωνα με την απογραφή του 2010, και είναι η έδρα του ομώνυμου νομού.

Η πόλη βρίσκεται στα βορειοδυτικά της επαρχίας, στην αριστερή (ανατολική) όχθη του ποταμού Παρανά. Είχε ήδη κατοικηθεί τον 18ο αιώνα ως φυσικό λιμάνι, εμφανιζόμενη στους χάρτες της εποχής ως Cabayú Cuatiá (το όνομα ενός ρέματος που εκβάλλει στον Παρανά σε αυτό το σημείο). Ανακηρύχθηκε επίσημα πόλη την 1η Ιανουαρίου 1873.

Όπως και άλλες πόλεις της περιοχής, η Λα Πας διαθέτει ένα συγκρότημα θερμών πηγών και εκμεταλλεύεται τουριστικά τις παραλίες του ποταμού και τη δυνατότητα αθλητικής αλιείας, με πρόσβαση στο επαρχιακό αποθεματικό ιχθυοτροφείο Curuzú Chalí.

## Παραπομπές


Κατηγορία:Πόλεις της Αργεντινής
Παλαιοζογλόπι Καρδίτσας

Το **Παλαιοζογλόπι** ή **Παλαιοζωγλόπι** ή **Πάνω Ραχούλα** είναι πολύ μικρός οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Παλαιοζογλόπι βρίσκεται στα νοτιοανατολικά της λίμνης Πλαστήρα, στις βορειοανατολικές πλαγιές του όρους Ίταμος σε υψόμετρο 760 μέτρων ενώ απέχει περίπου 24 χιλιόμετρα Ν.-ΝΔ. από την Καρδίτσα. Γύρω από το χωριό υπάρχουν ιδιόκτητες καρυδιές που παράγουν εξαιρετικής ποιότητας καρύδια καθώς και στην υψομετρική ζώνη 700-900 μέτρων περίπου 3.000 στρέμματα ιδιόκτητων καστανεώνων.

Στην ευρύτερη περιοχή και μέχρι την γειτονική Ραχούλα υπάρχουν διάσπαρτα ίχνη (τοποθεσίες "Ξηρόκαμπος", "Μαυρόγια", "Παλιοκκλήσι", "Αμπέλια" και "Καρούτα") αρχαίας κατοίκησης με τις τελευταίες να ανάγονται στη Μυκηναϊκή εποχή (1.500 έως 1.100 π.Χ.), ενώ το νεκροταφείο που αποκαλύφθηκε εν μέρει στο Στενό χρονολογήθηκε μεταξύ 4ου και 3ου αιώνα π.Χ. Επίσης, στη θέση "Παλιοκκλήσι" υπήρχε χριστιανικός ναός και οικισμός ο οποίος κατά τους χριστιανικούς αιώνες  διαλύθηκε και οι εναπομείναντες κάτοικοι εγκαταστάθηκαν στο Παλιοζογλόπι και τους γύρω οικισμούς. Το 1681 το χωριό αναφέρεται σε επιστολή του Ευγένιου Γιαννούλη του Αιτωλού

Αξιοθέατο θεωρείται το παλιό γεφύρι της "*διότι αποτελεί αξιόλογο δείγμα οδομηχανικής της περιόδου της τουρκοκρατίας στην περιοχή της Θεσσαλίας, με ιδιαίτερα αρχιτεκτονικά και μορφολογικά χαρακτηριστικά, σημαντικά για την μελέτη της εξέλιξης της αρχιτεκτονικής και της βιομηχανικής στην περιοχή. Επιπλέον αποτελεί σημείο αναφοράς για τους κατοίκους της περιοχής"*.

## Διοικητικά στοιχεία
Αναφέρεται επίσημα για πρώτη φορά ως ξεχωριστός οικισμός το 1961 στο ΦΕΚ 126Α - 02/04/1883 όταν προσαρτήθηκε στην τότε κοινότητα Ραχούλας. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με το Ζωγρί, τον Ίταμο και την Ραχούλα αποτελούν την κοινότητα Ραχούλας που υπάγεται στη δημοτική ενότητα Ιτάμου του δήμου Καρδίτσας. Σύμφωνα με την απογραφή του 2011 απογράφηκε 1 μόνο  κάτοικος  ενώ το 1981 και το 1991 ήταν 5 και 39 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Συμμετοχή της Φινλανδίας στο Ευρωπαϊκό Πρωτάθλημα Στίβου 2022

Η **[[Φινλανδία]]** συμμετέχει στο Ευρωπαϊκό Πρωτάθλημα Στίβου 2022 στο Μόναχο με 29 αθλητές και 44 αθλήτριες. 

## Μετάλλια

## Παραπομπές

Φινλανδία
Κατηγορία:Αθλητισμός στη Φινλανδία
Φιαμέ Ναόμι Ματαάφα

Η **Φιαμέ Ναόμι Ματαάφα** (*Afioga Fiamē Naomi Mata'afa*, γεννημένη στις 29 Απριλίου 1957)  είναι πολιτικός, πρωθυπουργός της Σαμόα ( *matai* ) από τις 24 Μαΐου 2021 έως τις 16 Σεπτεμβρίου 2025, ηγέτης του κόμματος FAST από το 2021 έως την απομάκρυνσή της το 2025 και του Ενωτικού Κόμματος της Σαμόα από το 2025.  

Κόρη του πρώτου πρωθυπουργού της Σαμόα Φιάμε Ματαάφα Μουλινούου Β΄, η Ματαάφα είναι η πρώτη γυναίκα που υπηρετεί ως επικεφαλής της κυβέρνησης της Σαμόα. 
Μέλος του HRPP μέχρι το 2020, ήταν η πρώτη γυναίκα που διορίστηκε στο υπουργικό συμβούλιο στην ιστορία της Σαμόα. Η Ματαάφα  ήταν υπουργός Παιδείας από το 1991 έως το 2006 στις κυβερνήσεις των πρωθυπουργών Τοφιλάου Έτι Αλεσάνα και Τουιλαέπα Σαϊλέλε Μαλιελεγκαόι . Επιπλέον, ήταν υπουργός Γυναικείων Υποθέσεων από το 2006 έως το 2011 και υπουργός Δικαιοσύνης από το 2011 έως το 2016. Υπηρέτησε ως πρώτη γυναίκα αντιπρόεδρος της κυβέρνησης της Σαμόα και αναπληρωτής αρχηγός του HRPP από το 2016 έως το 2020, υποβάλλοντας την παραίτησή της σε ένδειξη διαμαρτυρίας για το αμφιλεγόμενο νομοσχέδιο για τη γη και τους τίτλους γης. Το επόμενο έτος εντάχθηκε στο νεοϊδρυθέν κόμμα FAST και εξελέγη ομόφωνα αρχηγός του τον Μάρτιο του 2021.   

Η Ματαάφα κέρδισε την πλειοψηφία στις εκλογές του 2021, αλλά ο πρωθυπουργός Τουιλαέπα Σαϊλέλε Μαλιελεγκαόι αρνήθηκε να εγκαταλείψει την εξουσία, οδηγώντας στη συνταγματική κρίση της Σαμόα το 2021. Η κρίση επιλύθηκε από το Εφετείο της Σαμόα στις 23 Ιουλίου 2021, το οποίο έκρινε ότι η Ματαάφα ήταν πρωθυπουργός από τις 24 Μαΐου.   

Τον Δεκέμβριο του 2021 συμπεριλήφθηκε στη λίστα του BBC με τις 100 εμπνευσμένες και σημαίνουσες γυναίκες από όλο τον κόσμο για το 2021.  

## Προσωπική ζωή
Είναι ανύπαντρη και δεν έχει παιδιά. 

## Παραπομπές


Ματααφα
Ματααφα
Ολντεάνι

Το **Ολντεάνι** (αγγλ.: *Oldeani* / σουαχ.: *Kata ya Oldeani*), είναι διοικητικό Αγροτικό Τμήμα στην Περιοχή Καράτου (*Karatu District*), στην Περιφέρεια Αρούσα (*Arusha Region*) της Τανζανίας.

Σύμφωνα με την απογραφή του 2002, το Αγροτικό Τμήμα Ολντεάνι (*Oldeani*), είχε συνολικό πληθυσμό 6.870 κατοίκους.

Το Ολντεάνι (*Oldeani*) βρίσκεται σε υψόμετρο 1.511 m.https://www.gps-coordinates.net/map/country/TZ

Με την ίδια ονομασία υπάρχει επίσης και το Όρος Ολντεάνι (*Mount Oldeani*), που είναι ηφαίστειο.

## Παραπομπές

Κατηγορία:Περιοχή Καράτου
Κατηγορία:Τμήματα στην Περιφέρεια Αρούσα
Κατηγορία:Κατοικημένες περιοχές στην Περιφέρεια Αρούσα
Κονόνγκο (φυλή)

Η **Κονόνγκο** (σουαχ.: ενικ.: Κονόνγκο (*Konongo*) / πληθ.: Ουακονόνγκο (*Wakonongo*)), είναι μία εθνογλωσσική ομάδα των Μπαντού (*Bantu*) που βρίσκεται στην Περιοχή Μπάντα (*Mpanda District*), στην Περιφέρεια Κατάβι (*Katavi Region*), στα δυτικά της Τανζανίας.

Το 1987 ο πληθυσμός των Ουακονόνγκο (*Wakonongo*) εκτιμήθηκε πως αριθμούσε περί τα 51.000 άτομα.http://www.ethnologue.com/show_country.asp?name=TZ

Η γλώσσα τους είναι η Κικονόνγκο (*Kikonongo*).

## Δείτε επίσης
* Κάρα
* Ζανάκι  
* Νυαμουέζι
* Κερέουε

## Σημειώσεις

;Παραπομπές σημειώσεων


## Παραπομπές


Κατηγορία:Εθνοτικές ομάδες στην Τανζανία
Κατηγορία:Αυτόχθονες κάτοικοι στην Ανατολική Αφρική
Κατηγορία:Φυλές Μπαντού
Νομοθετική Συνέλευση (Σαμόα)

Η **Νομοθετική Συνέλευση** (στη γλώσσα Σαμόα: *Fono Aoao Faitulafono a Samoa*), επίσης γνωστή ως το **Κοινοβούλιο της Σαμόα** (Σαμόα: *Palemene o Samoa*), είναι το εθνικό νομοθετικό σώμα της Σαμόα, με έδρα την Απία, όπου βρίσκεται η κεντρική διοίκηση της χώρας. Το κτήριο που στεγάζεται και συνεδριάζει η συνέλευση έχει σχήμα κυψέλης, με βάση την παραδοσιακή αρχιτεκτονική της χώρας. 

Το Κοινοβούλιο της Σαμόα αποτελείται από δύο μέρη: τον O le Ao o le Malo (αρχηγός του κράτους) και την Νομοθετική Συνέλευση.

Το Κοινοβούλιο έχει διαλυθεί από τις 3 Ιουνίου 2025.

Στη γλώσσα των Σαμόα, η Νομοθετική Συνέλευση της Σαμόα αναφέρεται μερικές φορές ως *Samoan Fono* ενώ η κυβέρνηση της χώρας αναφέρεται ως *Malo*. Η λέξη *fono* είναι ένας όρος στη Σαμόα και στην Πολυνησία για συμβούλια ή συνεδριάσεις μεγάλες και μικρές και ισχύει για τις εθνικές συνελεύσεις και τα νομοθετικά σώματα, καθώς και για τα τοπικά συμβούλια χωριών.

Η σύγχρονη κυβέρνηση της Σαμόα υπάρχει σε εθνικό επίπεδο παράλληλα με το σύστημα διακυβέρνησης και κοινωνικής οργάνωσης κυρίως των ιθαγενών *fa'amatai* της χώρας.  Από μόνος του, ο O le Ao o le Malo μπορεί να συγκαλέσει τη Νομοθετική Συνέλευση και μπορεί να αναβάλει ή να διαλύσει το Κοινοβούλιο, προκειμένου είτε να τερματίσει μια κοινοβουλευτική περίοδο είτε να προκηρύξει γενικές εκλογές για λογαριασμό του πρωθυπουργού της Σαμόα.

## Ιστορία

Η Σαμοανή *Fono* προέρχεται από την Νομοθετική Συνέλευση της Δυτικής Σαμόα που συστάθηκε επί νεοζηλανδικής διακυβέρνησης στις αρχές του 20ού αιώνα. Όταν η χώρα απέκτησε την ανεξαρτησία της το 1962, η 5η Νομοθετική Συνέλευση έγινε το 1ο Κοινοβούλιο της Δυτικής Σαμόα.

## Αρχηγός κράτους

Ο εθιμοτυπικός αρχηγός κράτους ή  *[[O le Ao o le Malo]]* εκλέγεται από το Fono για πενταετή θητεία. Η παραμονή του στο αξίωμα περιορίζεται σε 2 θητείες. Επίσης, ο ίδιος μπορεί να διαλύσει τη Συνέλευση, έπειτα από πρόταση του πρωθυπουργού.

## Εκλογές
Οι εκλογές διεξάγονται με απλό πλειοψηφικό σύστημα. Η Σαμόα διαιρείται σε 51 μονοεδρικές εκλογικές περιφέρειες. Οι ψηφοφόροι πρέπει να είναι πολίτες των Σαμόα και ηλικίας από 21 ετών και πάνω.  Για να είναι κανείς υποψήφιος, πρέπει να έχει δικαίωμα ψήφου, και να κατέχει τον τίτλο *matai*.

### Τελευταίες εκλογές

Οι πιο πρόσφατες εκλογές διεξήχθησαν στις 9 Απριλίου 2021.

## Κατάλογος προέδρων της Νομοθετικής Συνέλευσης
Ο Πρόεδρος της Νομοθετικής Συνέλευσης εκλέγεται από τα μέλη της για θητεία 5 ετών.
Από το  1948 έως το 1957 ο Ύπατος Αρμοστής ασκούσε και καθήκοντα προέδρου της Νομοθετικής Συνέλευσης.

## Πρόεδροι της Νομοθετικής Συνέλευσης

## Παραπομπές


## Εξωτερικοί σύνδεσμοι
* 

Σαμοα
Νομοθετικη
Κασσωπαίοι

Οι **Κασσωπαίοι** ήταν Ελληνική φυλή που ζούσε στην Αρχαία Ήπειρο στις ακτές από την Θεσπρωτία ως τον Αμβρακικό μέχρι την Αρχαία Νικόπολη, πρωτεύουσα τους ήταν η Αρχαία Κασσώπη. Ο Περίπλους του Ψευδοσκύλακα περιγράφει ότι ζούσαν αρχικά σε χωριά, αργότερα δημιούργησαν πόλεις όπως η Πανδοσία (Ήπειρος), το Βουχέτιο, η Αρχαία Ελάτρεια και πιθανότατα οι Βατίαι.

## Παραπομπές



## Πηγές

*Hatzopoulos, Miltiades B. (2007) [2002]. "Perception of the Self and the Other: The Case of Macedonia". Ancient Macedonia VII: Macedonia from the Iron Age to the Death of Philip II. Papers Read at the Seventh International Symposium Held in Thessaloniki, October 14–18, 2002

Κατηγορία:Αρχαία φύλα στην Ήπειρο
Κατηγορία:Αρχαία Ελλάδα-επέκταση
Θανάσης Εξαρχόπουλος

Ο **Θανάσης Εξαρχόπουλος** (Πύργος Ηλείας 1927 - Αθήνα 3 Αυγούστου 2021) ήταν Έλληνας χαράκτης, ζωγράφος και καθηγητής.

## Σύντομο βιογραφικό σημείωμα
Γεννήθηκε στον Πύργο Ηλείας το 1927. Στα χρόνια της Κατοχής υπήρξε ένα απ' τα πιο δραστήρια μέλη του Συλλόγου Τέχνης **Πυργιώτικος Παρνασσός**. Μαθήτευσε στα εργαστήρια χαρακτικής και ζωγραφικής της Ανωτάτης Σχολής Καλών Τεχνών στην Αθήνα απ' το 1947 μέχρι και το 1951 με δασκάλους τον Γιάννη Κεφαλληνό και τον Ουμβέρτο Αργυρό. Ασχολήθηκε για χρόνια με την τέχνη του βιβλίου στον Πύργο και στη συνέχεια με το βιομηχανικό σχεδιασμό. Από το 1966 και μετά μαζί με τη σύζυγό του Μαριόρα Εξαρχοπούλου δημιουργούν σειρές βιβλίων και ηχογραφήσεων για παιδιά οι οποίες είχαν τους τίτλους **Ηχοεικόνες** και **Εικονογραφία**. 

Το 1982 εκλέχτηκε καθηγητής χαρακτικής της ΑΣΚΤ όπου δίδαξε μέχρι τη συνταξιοδότηση το 1994. Πραγματοποίησε ατομικές εκθέσεις και έλαβε μέρος σε ομαδικές στην Ελλάδα και το εξωτερικό. 

Παράλληλα με το καλλιτεχνικό και εκπαιδευτικό του έργο ήταν και συγγραφέας. Έκδωσε τρία βιβλία: *Μέρες και νύχτες* (Αθήνα 1974), Ποιήματα 1951-1971, σειρά Α΄ (Αθήνα 2005) και Ποιήματα 1972-1974, σειρά Β΄ (Αθήνα 2011).

Ο Εξαρχόπουλος πέθανε στις 3 Αυγούστου του 2021 σε ηλικία 94 ετών.

## Σειρά Ηχοεικόνες
* Το ταξίδι του νερού
* Η ορχήστρα
* Ο Μπαλώνης
* Το πανηγύρι
* Η κουκουβάγια
* Ο ποντικός κι η θυγατέρα του
* Στο ζωολογικό κήπο
* Το χρυσόψαρο

## Σειρά Εικονογραφία
* Η μέτρηση του χρόνου
* Γραμμές σχήματα χρώματα

## Παραπομπές


## Πηγές
* 

Κατηγορία:Έλληνες ζωγράφοι του 21ου αιώνα
Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Αχίλλειο Λακωνίας

Το **Αχίλλειο** είναι οικισμός της τοπικής κοινότητας Λαγίας, της δημοτικής ενότητας και δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου. 
*Στην απογραφή του 2011 ο οικισμός καταγράφηκε χωρίς κατοίκους.

## Γεωγραφικά στοιχεία
Το Αχίλλειο είναι πεδινός οικισμός στο νοτιοδυτικό τμήμα του νομού Λακωνίας, στην ευρύτερη περιοχή της Μάνης. Βρίσκεται στο άκρο της χερσονήσου της Μάνης, πολύ κοντά στο ακρωτήριο Ταίναρο και στο Πόρτο Κάγιο, σε μέσο σταθμικό υψόμετρο 100 μέτρα. Απέχει 96 χλμ. περίπου Ν. της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1845 και προσαρτήθηκε στον δήμο Λαγείας (Λαγίας) του νομού Λακωνίας. Το 1899 εντάχθηκε στον, τέως, νομό Λακεδαίμονος και το 1909 υπήχθη οριστικά στον νομό Λακωνίας. Το 1912 προσαρτήθηκε στην κοινότητα Λαγίας. Με το ΦΕΚ 244Α – 04/12/1997 αποσπάστηκε από την κοινότητα Λαγίας και προσαρτήθηκε στον δήμο Ανατολικής Μάνης.

## Παραδοσιακός οικισμός
Το Αχίλλειο, παρότι εγκαταλελειμμένο σύμφωνα με την απογραφή του 2011, κτισμένο σε απόκρημνη, ειδυλλιακή τοποθεσία με θέα στον Λακωνικό κόλπο και το Ταίναρο, είναι από τα ομορφότερα χωριά της Μάνης. Εκτεινόμενο γύρω και μέσα στον περίβολο του βυζαντινού κάστρου, με σύνολο πύργων και πυργόσπιτων σε αμφιθεατρική διάταξη με την χαρακτηριστική μανιάτικη αρχιτεκτονική μορφολογία του 18ου - 19ου αιώνα, έχει χαρακτηριστεί παραδοσιακός οικισμός.

## Αξιοθέατα και διατηρητέα
* Το μεσαιωνικό κάστρο στο βόρειο τμήμα του οικισμού. Διασώζει μέρος των τειχών του, πιθανότατα έργο του Γουλιέλμου DE VILLEHARDOUIN, περί το 1250, με σκοπό να εξουσιάζει τη Mάνη. H κάτοψη παρουσιάζει κλειστό ακανόνιστο σχήμα. Tα τείχη του είναι από λιθοδομή με πρόσμιξη κεραμιδιών και έχουν πολεμότρυπες σε διάφορα σημεία τους. Έχει χαρακτηριστεί διατηρητέο μνημείο
* Η εκκλησία της Αγίας Τριάδας. Είναι μεταβυζαντινών χρόνων, σταυροειδής με οκταγωνικό τρούλλο και ημικυκλική κόγχη ιερού. Στο υπέρθυρο της δυτικής πόρτας υπάρχει πλάκα με εγχάρακτη επιγραφή «1780 ΠAΠAKΩNΣTANTHΣ». Έχει χαρακτηριστεί διατηρητέο μνημείο
* Η εκκλησία Κοίμησης της Θεοτόκου
* Η πηγή με την πέτρινη βρύση 
* Η παραλία «Κάλαμος», νότια του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (εκδ. Βαρελάς)
* Google Earth
* eetaa.gr

## Εξωτερικοί σύνδεσμοι
* https://www.youtube.com/watch?v=frVHcqhHQbM

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Τόπι Ράιτανεν

Ο **Τόπι Όλι Βίχτορι Ράιτανεν** (φινλανδικά: Topi Olli Vihtori Raitanen) (γενν. 7 Φεβρουαρίου 1996, Τάμπερε) είναι Φινλανδός δρομέας, ο οποίος ειδικεύεται στο δρόμο 3.000 μέτρων φυσικών εμποδίων. Αγωνίζεται επίσης για τη Φινλανδία στον αγωνιστικό προσανατολισμό και έχει κερδίσει ένα χρυσό μετάλλιο στο Παγκόσμιο Πρωτάθλημα Αγωνιστικού Προσανατολισμού Νέων.

## Καριέρα
Ο Ράιτανεν έφτασε στον τελικό στο Ευρωπαϊκό Πρωτάθλημα του 2018 τερματίζοντας 8ος. 

Εκπροσώπησε τη Φινλανδία στους Θερινούς Ολυμπιακούς Αγώνες του 2020, όπου κατετάγη 8ος.

Στις 19 Αυγούστου 2022, κατέκτησε το χρυσό μετάλλιο στο Ευρωπαϊκό Πρωτάθλημα του 2022, με χρόνο 8:21,80.

## Παραπομπές


Κατηγορία:Φινλανδοί αθλητές του στίβου
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Ασιέρ Μαρτίνεθ

Ο **Ασιέρ Μαρτίνεθ Ετσάρτε** (ισπανικά: Asier Martínez Echarte) (γενν. 22 Απριλίου 2000) είναι Ισπανός αθλητής του στίβου, ο οποίος ειδικεύεται στα 110 μέτρα μετ΄ εμποδίων.

## Καριέρα
Το 2021, ο Μαρτίνεθ έγινε ο Ισπανός πρωταθλητής κλειστού στίβου και τερμάτισε 4ος στα 60 μέτρα μετ΄ εμποδίων στο Ευρωπαϊκό Πρωτάθλημα του 2021, με νέο ατομικό ρεκόρ 7,60 δευτερολέπτων.

Στις 15 Μαΐου 2021, στο Καστεγιόν δε λα Πλάνα, κατέρριψε το ατομικό ρεκόρ του στα 110 μέτρα μετ΄ εμποδίων με χρόνο 13,34, λίγο πριν κερδίσει το χρυσό μετάλλιο στο αγώνισμα στο Ευρωπαϊκό Πρωτάθλημα Ομάδων του 2021.

Τον Ιούνιο του 2021, έκλεισε μια θέση για τους Θερινούς Ολυμπιακούς Αγώνες του 2020 στο Τόκιο, τερματίζοντας 2ος στα εθνικά πρωταθλήματα Ισπανίας και πληρώντας τον τυπικό χρόνο πρόκρισης.

Στο Παγκόσμιο Πρωτάθλημα του 2022, τερμάτισε 3ος με χρόνο 13,17.

Στο Ευρωπαϊκό Πρωτάθλημα του 2022, κατέκτησε το χρυσό μετάλλιο, με χρόνο 13,14.

## Παραπομπές


## Εξωτερικοί σύνδεσμοι
* 

Κατηγορία:Εμποδιστές 
Κατηγορία:Ισπανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Ισπανοί αθλητές του στίβου στους Θερινούς Ολυμπιακούς Αγώνες
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Αχλάδες Χανίων

Οι  **Αχλάδες**  (επίσημη ονομασία *Αχλάδαι*) είναι οικισμός της τοπικής κοινότητας Παππαδιανών, της δημοτικής ενότητας (τέως δήμου) Κεραμειών, του δήμου Χανίων, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης.
## Γεωγραφία
Οι Αχλάδες είναι ορεινός οικισμός στο ανατολικοκεντρικό τμήμα του νομού Χανίων. Βρίσκεται στο υψίπεδο κοντά στις βόρειες παρυφές των Λευκών Ορέων και ανατολικά απο το φαράγγι Θερίσου, πάνω στην επαρχιακή οδό Γερολάκκου-Μουρνιών και σε μέσο σταθμικό υψόμετρο 385. Απέχει 14 χλμ. περίπου Ν. των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Γερωλάκκου (Γερολάκκου) του νομού Χανίων. Το 1996 αποσπάστηκε από την κοινότητα Παππαδιανών και προσαρτήθηκε στον δήμο Κεραμιών. Με το ΦΕΚ 87Α - 07/06/2010 αποσπάστηκε από τον δήμο Κεραμιών και προσαρτήθηκε στον δήμο Χανίων.
## Αξιοθέατα
*Η κοιμητηριακή εκκλησία του Τιμίου Σταυρού στο νότιο τμήμα του οικισμού
*Ιστορικό δημοτικό σχολείο Αχλάδων

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Χανίων
Κατηγορία:Χωριά της περιφερειακής ενότητας Χανίων
Μηδενικός πίνακας

Στην γραμμική άλγεβρα, ο **μηδενικός πίνακας** είναι ο πίνακας του οποίου όλα τα στοιχεία είναι μηδέν 0. Ο πίνακας διαστάσεων n \times m συμβολίζεται ως \mathbf{0}_{n, m} και (\mathbf{0}_{n, m})_{ij}, για κάθε 1 \leq i \leq n και 1 \leq j \leq m. Ή διαγραμματικά,
:
\mathbf{0}_{n, m} = \begin{bmatrix}
0 & 0 & \ldots & 0 \\
0 & 0 & \ldots & 0 \\
\vdots & \vdots & \ddots & \vdots \\
0 & 0 & \ldots & 0
\end{bmatrix}.

Όταν οι διαστάσεις του είναι ξεκάθαρες, συμβολίζεται απλά ως \mathbf{0}. Γενικότερα, σε έναν δακτύλιο το μηδέν είναι το ουδέτερο στοιχείο της πρόσθεσης στον μηδενικό πίνακα.

## Παραδείγματα

Παρακάτω δίνονται κάποια παραδείγματα μηδενικών πινάκων για διάφορες διαστάσεις:
:
\mathbf{0}_{2, 2} = \underbrace{\begin{bmatrix}
0 & 0 \\
0 & 0
\end{bmatrix}}_{2 \times 2}
\qquad
\mathbf{0}_{3, 3} = \underbrace{
\begin{bmatrix}
0 & 0 & 0 \\
0 & 0 & 0 \\
0 & 0 & 0
\end{bmatrix}}_{3 \times 3}
\qquad
\mathbf{0}_{3, 2} = \underbrace{
\begin{bmatrix}
0 & 0 \\
0 & 0 \\
0 & 0
\end{bmatrix}}_{3 \times 2}
\qquad
\mathbf{0}_{2, 3} = \underbrace{
\begin{bmatrix}
0 & 0 & 0 \\
0 & 0 & 0
\end{bmatrix}}_{2 \times 3}
\qquad
\mathbf{0}_{3, 1} = \underbrace{
\begin{bmatrix}
0 \\
0 \\
0 
\end{bmatrix}}_{3 \times 1}
\qquad
\mathbf{0}_{1, 3} = \underbrace{
\begin{bmatrix}
0 & 0 & 0
\end{bmatrix}}_{1 \times 3}
\qquad


## Ιδιότητες
Ο μηδενικός πίνακας \mathbf{0}_{n,m},
* Είναι το ουδέτερο στοιχείο των πινάκων με πράξη την πρόσθεση πινάκων διαστάσεων n \times m. Δηλαδή, για κάθε πίνακα A διαστάσεων n \times m, ισχύει ότι
::A + \mathbf{0}_{n,m} = \mathbf{0}_{n,m} + A = A.
* Είναι συμμετρικός, καθώς (\mathbf{0}_{n,m})_{ij} = (\mathbf{0}_{n,m})_{ji} = 0, για κάθε 1 \leq i \leq n και 1 \leq j \leq m.
* Είναι αντισυμμετρικός, καθώς (\mathbf{0}_{n,m})_{ij} = -(\mathbf{0}_{n,m})_{ji} = 0, για κάθε 1 \leq i \leq n και 1 \leq j \leq m.
* Είναι διαγώνιος, καθώς (\mathbf{0}_{n,m})_{ij} = 0 (και) για κάθε i = j.
* Έχει ίχνος \mathrm{tr}(\mathbf{0}_{n,m}) = 0.
* Έχει ορίζουσα \mathrm{det}(\mathbf{0}_{n,m}) = 0 και έτσι είναι μη-αντιστρέψιμος πίνακας.

## Μηδενικό διάνυσμα

Το **μηδενικό διάνυσμα** (0, 0, \ldots , 0) \in R^n σε έναν δακτύλιο R (για παράδειγμα R = \R ή R = \Complex) συμβολίζεται ως \mathbf{0} και είναι μία ειδική περίπτωση του μηδενικού πίνακα. Συγκεκριμένα, για m = 1 παίρνουμε το μηδενικό διάνυσμα στήλης
:
\mathbf{0}_{n, 1} = \begin{bmatrix}
0 \\
0 \\
\vdots \\
0
\end{bmatrix},

και για n = 1 το μηδενικό διάνυσμα γραμμής
:
\mathbf{0}_{1, m} = \begin{bmatrix}
0 & 0 & \ldots & 0
\end{bmatrix}.


## Δείτε επίσης
* Ταυτοτικός πίνακας

## Παραπομπές



Κατηγορία:Γραμμική άλγεβρα
Αντριάνα Σούουεκ

Η **Αντριάνα Σούουεκ** (πολωνικά: Adrianna Sułek) (γενν. 3 Απριλίου 1999) είναι Πολωνή αθλήτρια του στίβου, η οποία ειδικεύεται στα συνδυασμένα αγωνίσματα (πένταθλο, έπταθλο).

## Καριέρα
Η Σούουεκ εκπροσώπησε την Πολωνία στο Ευρωπαϊκό Πρωτάθλημα Κλειστού Στίβου του 2021, τερματίζοντας στην 9η θέση. Αφού κέρδισε πολλά μετάλλια σε διοργανώσεις ηλικιακών ομάδων, πέτυχε την πρώτη της επιτυχία κερδίζοντας το αργυρό μετάλλιο στο Παγκόσμιο Πρωτάθλημα Κλειστού Στίβου του 2022 στο Βελιγράδι, όπου έσπασε το ρεκόρ Πολωνίας της Ουρσούλα Βουοντάρτσικ με 4851 βαθμούς, το οποίο κατείχε για 24 χρόνια. Στο Ευρωπαϊκό Πρωτάθλημα του 2022, κέρδισε το αργυρό μετάλλιο με 6.532 βαθμούς.

## Παραπομπές


Κατηγορία:Πολωνές αθλήτριες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κοινοβούλιο του Βανουάτου

Το **Κοινοβούλιο του Βανουάτου** (στην Μπισλάμα : ** ) είναι το μονοθάλαμο νομοθετικό σώμα της Δημοκρατίας του Βανουάτου.

Καθιερώθηκε με το Κεφάλαιο 4 του Συντάγματος που εγκρίθηκε με σκοπό την ανεξαρτησία της χώρας, ως τότε γαλλο-βρετανική συγκυριαρχία, το 1980  .

## Κοινοβουλευτική υπεροχή
Η λειτουργία του Κοινοβουλίου βασίζεται στο βρετανικό μοντέλο του συστήματος του Γουεστμίνστερ και περιλαμβάνει την αρχή της κοινοβουλευτικής υπεροχής, εντός των ορίων που προβλέπει το Σύνταγμα. Ο Πρόεδρος της Δημοκρατίας, του οποίου τα καθήκοντα είναι ουσιαστικά συμβολικά, δεν μπορεί να ασκήσει βέτο σε νόμο που ψηφίστηκε από τη Βουλή, εκτός εάν τον κρίνει αντίθετο με το Σύνταγμα, οπότε μπορεί να υποβάλει την ερώτηση στο Ανώτατο Δικαστήριο και να ασκήσει βέτο εάν το Ανώτατο Δικαστήριο το κρίνει αντισυνταγματικό.

## Σύνθεση και εκλογή
Το κοινοβούλιο αποτελείται από 52 έδρες που πληρούνται για τέσσερα χρόνια με την ενιαία μη μεταβιβάσιμη ψήφο σε δεκαοκτώ εκλογικές περιφέρειες από μία έως επτά έδρες η καθεμία. Οι ψηφοφόροι ψηφίζουν για έναν μόνο υποψήφιο στην εκλογική τους περιφέρεια και οι υποψήφιοι με τις περισσότερες ψήφους σε αυτήν την εκλογική περιφέρεια εκλέγονται για τον αριθμό των εδρών που θα καλυφθούν. Όταν διακυβεύεται μόνο μία έδρα, η ψηφοφορία λαμβάνει ουσιαστικά τη μορφή πλειοψηφικού συστήματος.   

### Διαίρεση
## Σχέσεις με την Εκτελεστική Εξουσία
Η Βουλή εκλέγει μεταξύ των μελών της τον Πρωθυπουργό. Οι βουλευτές (αντιπρόσωποι) συγκροτούν απαρτίζουν, μαζί με τους προέδρους των περιφερειακών συμβουλίων, το εκλογικό σώμα που εκλέγει τον Πρόεδρο της Δημοκρατίας, με πενταετή θητεία  . Ο Πρωθυπουργός και το Υπουργικό του Συμβούλιο είναι υπόλογοι έναντι της Βουλής, η οποία μπορεί να τους ανατρέψει ψηφίζοντας με απόλυτη πλειοψηφία μια πρόταση μομφής .

## Κατάλογος προέδρων
Ο *Πρόεδρος* του Κοινοβουλίου διευθύνει τις εργασίες αυτής της μονοθάλαμης συνέλευσης και είναι επίσημα μέρος του Συμβουλίου Υπουργών του Βανουάτου. Εξασφαλίζει την προσωρινή θητεία του Προέδρου της Δημοκρατίας σε περίπτωση θανάτου, παραίτησης ή κωλύματος. 

## Παραπομπές


Κοινοβουλιο
Βανουατου
Κουκλοθέατρο της Θείας Λένας

Το **Κουκλοθέατρο της Θείας Λένας** ήταν ένα κουκλοθέατρο το οποίο δημιούργησε η γνωστή Ελληνίδα παιδαγωγός Αντιγόνη Μεταξά και είχε έδρα την Αθήνα.

## Σύντομο ιστορικό σημείωμα
Το κουκλοθέατρο ιδρύθηκε το 1940 και μέχρι το 1964 δεν είχε μόνιμη στέγη. Στο κουκλοθέατρο αυτό η Θεία Λένα παρουσίασε διάφορα παραμύθια καθώς και 2 κωμωδίες με πρωταγωνιστές το Φασουλή και τον Περικλή. Την 1η Οκτωβρίου του 1964 το κουκλοθέατρο αυτό εγκαταστάθηκε μόνιμα για τους Χειμερινούς μήνες στο Αμφιθέατρο της ΧΕΝ στην οδό Αμερικής 11 στην περιοχή της Πλατείας Συντάγματος. Εκεί παρέμεινε μέχρι και την 1η Οκτωβρίου του 1970 οπότε κι έφυγε επειδή τότε εγκαταστάθηκε εκεί το Κουκλοθέατρο Αθηνών. Το κουκλοθέατρο αυτό ξεκινούσε τις παραστάσεις του στο Αθηναϊκό κοινό το 2ο Σάββατο του Οκτωβρίου κάθε έτους και τις ολοκλήρωνε την Κυριακή των Βαΐων του επόμενου επειδή μετά το Πάσχα ξεκινούσε τις περιοδείες στην επαρχία. Μετά τον θάνατο της Θείας Λένας στις 16 Οκτωβρίου του 1971, το κουκλοθέατρο αυτό το λειτούργησε 2,5 περίπου χρόνια ακόμα η κόρη της Λήδα Κροντηρά. Στις 7 Απριλίου του 1974 το κουκλοθέατρο αυτό τερμάτισε οριστικά τη λειτουργία του μετά από 34 χρόνια επειδή η Λήδα Κροντηρά είχε κουραστεί. Τέλος, αυτά τα παραμύθια της Θείας Λένας την ημερομηνία που εγκαταστάθηκε το κουκλοθέατρο μόνιμα στο Αμφιθέατρο της ΧΕΝ ξεκίνησαν να εκδίδονται σε μικρούς δίσκους οι οποίοι στη 2η πλευρά τους είχαν διάφορα τραγούδια για παιδιά τα οποία σχεδόν όλα τους ήταν σε μουσική του συνθέτη Γιάννη Μαρκόπουλου και στίχους του γνωστού δημοσιογράφου και στιχουργού Λευτέρη Παπαδόπουλου. Αυτοί οι μικροί δίσκοι εκδόθηκαν μέχρι και τις 21 Απριλίου του 1967 που επιβλήθηκε η Στρατιωτική Δικτατορία.

## Παραπομπές


Κατηγορία:Ελληνικό θέατρο
Γενικές εκλογές της Τόνγκα 2010

**Βουλευτικές εκλογές στην [[Τόνγκα]]** διεξήχθησαν πρόωρα στις 25 Νοεμβρίου 2010 ήταν οι πρώτες γενικές εκλογές κατά τις οποίες τα μέλη της Βουλής εξελέγησαν από τον λαό. Οι εκλογές διενεργήθηκαν με νέο εκλογικό νόμο. Το Δημοκρατικό Κόμμα των Φιλικών Νήσων , που ιδρύθηκε το Σεπτέμβριο του 2010 με επικεφαλής το βετεράνο φιλοδημοκρατικό πολιτικό Ακιλίσι Ποχίβα, κέρδισε 12 επί συνόλου 17 εδρών στο Κοινοβούλιο, ενώ οι ευγενείς εξέλεξαν 9 βουλευτές. 

Για πρώτη φορά η πλειοψηφία των εδρών (17 από τις συνολικά 26) στο κοινοβούλιο της Τόνγκα εξελέγησαν με καθολική ψηφοφορία, με τις υπόλοιπες 9 να προορίζονται για τους ευγενείς. Αυτό σηματοδότησε ένα σημαντικό βήμα για απομάκρυνση από την 165χρονη μοναρχική διακυβέρνηση σε μία πλήρως αντιπροσωπευτική δημοκρατία. Το δίκτυο Taimi Media Network περιέγραψε το Κοινοβούλιο του 2010 ως "το πρώτο που εξελέγη με δημοκρατικό τρόπο στη χώρα".

## Αποτελέσματα

|-
!style="background-color:#E9E9E9" align=left valign=top width=420|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|align=left|Δημοκρατικό Κόμμα των Φιλικών Νήσων
|align="right" |10.953
|align="right" |28,49%
|align="right" |12
|-
|align=left|Ανεξάρτητοι
|align="right" |25.873
|align="right" |67,30%
|align="right" |5 
|-
|align=left|ΛαΪκό Δημοκρατικό Κόμμα
|align="right" |934
|align="right" |2,43
|align="right" |0
|-
|align=left|Αειφόρο Κράτος-Κόμμα Οικοδόμησης
|align="right" |519
|align="right" |1,35
|align="right" |0
|-
|align=left|Δημοκρατικό Εργατικό Κόμμα της Τόνγκα
|align="right" |168
|align="right" |0,44
|align="right" |0
|-
|align=left|Αντιπρόσωποι των ευγενών
|align="right" |
|align="right" |—
|align="right" |9
|-
|align=left style="background-color:#E9E9E9"|Σύνολο 
|width="75" align="right" style="background-color:#E9E9E9"| **38.447**
|width="30" align="right" style="background-color:#E9E9E9"| **100,00**
|width="30" align="right" style="background-color:#E9E9E9"| **26**
|-
|colspan=4|Πηγές: IFES
|}

## Παραπομπές


2010
Τονγκα
Νομοθετική Συνέλευση (Τόνγκα)

Η **Νομοθετική Συνέλευση της Τόνγκα** (στη γλώσσα Τόνγκα:*Fale Alea*)  είναι το μονοθάλαμο νομοθετικό σώμα της Τόνγκα. Η συνέλευση έχει 25 μέλη από τα τα οποία τα 17 μέλη εκλέγονται από την πλειοψηφία του λαού για πενταετή θητεία σε πολυεδρικές εκλογικές περιφέρειες μέσω του ενιαίου μη μεταβιβάσιμου συστήματος ψήφου. Υπάρχουν 8 μέλη που εκλέγονται από τους 33 κληρονομικούς ευγενείς της Τόνγκα. Η Συνέλευση ελέγχεται από τον πρόεδρο της Βουλής που εκλέγεται με την πλειοψηφία των εκλεγμένων μελών του Κοινοβουλίου και διορίζεται συνταγματικά από τον βασιλιά.

## Ιστορία
Μια Νομοθετική Συνέλευση που προέβλεπε την εκπροσώπηση των ευγενών και των απλών κατοίκων ιδρύθηκε το 1862 από τον βασιλιά Τζορτζ Τουπόου Α΄. 
Αυτό το σώμα συνεδρίαζε κάθε τέσσερα χρόνια και συνεχίστηκε στο Σύνταγμα του 1875.

Αρχικά η Νομοθετική Συνέλευση αποτελούνταν από όλους τους κατόχους ευγενών τίτλων, ισάριθμους λαϊκούς αντιπροσώπους, τους κυβερνήτες των Χααπάι και Βαβάου και τουλάχιστον τέσσερις Υπουργούς του Υπουργικού Συμβουλίου που επιλέγονταν από τον μονάρχη .  Η αύξηση του αριθμού των ευγενών από είκοσι σε τριάντα οδήγησε τη Συνέλευση να αυξηθεί σε 70 μέλη.  Οι τροπολογίες το 1914 σημείωσαν μείωση του μεγέθους της Συνέλευσης και των ετήσιων συνεδριάσεων. Διατηρήθηκε η αρχή της ίσης εκπροσώπησης ευγενών και κοινών. 

Τον Απρίλιο του 2010 η Νομοθετική Συνέλευση θέσπισε ένα πακέτο πολιτικών μεταρρυθμίσεων, αυξάνοντας τον αριθμό των εκπροσώπων του λαού από εννέα σε δεκαεπτά,  με δέκα έδρες για τον Τονγκατάπου, τρεις για το Βαβάου, δύο για το Χααπάι και μία για τον Niuas και Εουά. 

Η 100χρονη Βουλή της Τόνγκα καταστράφηκε από τον κυκλώνα Γκίτα, έναν τροπικό κυκλώνα κατηγορίας 4 που πέρασε από τη χώρα  στις 12 και 13 Φεβρουαρίου 2018.  Στη συνέχεια, το Κοινοβούλιο μετακόμισε στο συγκρότημα του Εθνικού Κέντρου της Τόνγκα στην Τοφόα. Τον Νοέμβριο του 2021 η κυβέρνηση της Τόνγκα ανακοίνωσε ότι ένα νέο κτίριο του κοινοβουλίου θα κατασκευαστεί στην προκυμαία της Νουκουαλόφα. 

## Εκλογικό σύστημα
Το κοινοβούλιο έχει 17 εκλογικές περιφέρειες .

## Πρόεδρος της Βουλής
Η Νομοθετική Συνέλευση προεδρεύεται από Πρόεδρο, ο οποίος εκλέγεται από τους Βουλευτές στην πρώτη συνεδρίαση των εκλεγμένων μελών μετά τις γενικές εκλογές.  Πριν από το 2010, ο πρόεδρος διοριζόταν από τον μονάρχη. 

Ο πλήρης κατάλογος των προέδρων είναι παρακάτω: 

## Κοινοβουλευτικές θητείες της Νομοθετικής Συνέλευσης της Τόνγκα
Μέχρι το 2010, η κυβέρνηση διοριζόταν από τον μονάρχη χωρίς αναφορά στο Κοινοβούλιο και δεν υπήρχαν πολιτικά κόμματα. Η τελευταία θητεία στο πλαίσιο του παλιού συστήματος ήταν η Νομοθετική Συνέλευση της Τόνγκα του 2008. Η πολιτική μεταρρύθμιση το 2010 είδε τον Πρωθυπουργό να εκλέγεται από το Κοινοβούλιο μεταξύ των μελών του, οδηγώντας σε υπεύθυνη κυβέρνηση.

## Αξιωματούχοι
**Υπάλληλοι** ( *Kalae Pule Falealea 'o Tonga* )

* Σιόνε Τεκιτέκι (2011–2012)
* Γκλόρια Πολέο (2012–σήμερα)

## Δείτε επίσης
* Πολιτική της Τόνγκα

## Παραπομπές


Κατηγορία:Πολιτική της Τόνγκα
Τονγκα
Σιδηρούς Θόλος

μικρογραφία|Ο εκτοξευτής Iron Dome αναπτύχθηκε δίπλα στη Σντερότ το 2011.
δεξιά|μικρογραφία|Μικρό βίντεο για τον Σιδερένιο Θόλο από το Israeli News Company
σύνδεσμος=//upload.wikimedia.org/wikipedia/commons/thumb/f/ff/Iron_Dome_radar.jpg/220px-Iron_Dome_radar.jpg|μικρογραφία| Το ενεργό ραντάρ EL/M-2084 ενεργής ηλεκτρονικής σάρωσης με αναβαθμισμένο παράγωγο ραντάρ του Σιδερένιου Θόλου
σύνδεσμος=//upload.wikimedia.org/wikipedia/commons/thumb/9/99/Flickr_-_U.S._Embassy_Tel_Aviv_-_Visit_to_Iron_Dome_No.106FL.jpg/220px-Flickr_-_U.S._Embassy_Tel_Aviv_-_Visit_to_Iron_Dome_No.106FL.jpg|μικρογραφία| Ο Πρέσβης των ΗΠΑ Νταν Σαπίρο επισκέπτεται τη μονάδα BMC του Σιδερένιου Θόλου
Ο **Σιδηρούς Θόλος** (, αγγ.: **Iron Dome**) είναι ένα κινητό σύστημα αεράμυνας παντός καιρού που παρήχθη από τη Rafael Advanced Defense Systems και την Israel Aerospace Industries. Το σύστημα έχει σχεδιαστεί για να αναχαιτίζει και να καταστρέφει πυραύλους μικρού βεληνεκούς και βλήματα που εκτοξεύονται από αποστάσεις 4 έως 70 χιλιομέτρων μακριά και η τροχιά των οποίων θα τους οδηγούσε σε μια ισραηλινή κατοικημένη περιοχή. Από το 2011 έως το 2021, οι ΗΠΑ συνεισέφεραν συνολικά 1,6 δισεκατομμύρια δολάρια στο αμυντικό σύστημα Σιδερένιος Θόλος, μαζί με 1 δισεκατομμύριο δολάρια ΗΠΑ που ενέκρινε το Κογκρέσο το έτος 2022. 

Το σύστημα κηρύχθηκε επιχειρησιακό και αναπτύχθηκε αρχικά στις 27 Μαρτίου 2011 κοντά στην Μπερ Σεβά. Στις 7 Απριλίου του 2011, αναχαίτισε με επιτυχία έναν πύραυλο που εκτοξεύτηκε από τη Γάζα για πρώτη φορά. Στις 10 Μαρτίου του 2012, η εφημερίδα *The Jerusalem Post* ανέφερε ότι το σύστημα κατέρριψε το 90% των πυραύλων που εκτοξεύτηκαν από τη Γάζα και θα είχαν προσγειωθεί σε κατοικημένες περιοχές. Στα τέλη του 2012 το Ισραήλ δήλωσε ότι σκεπτόταν να αυξήσει την εμβέλεια των αναχαιτίσεων του Σιδερένιου Θόλου, από το μέγιστο 70 χιλιομέτρων στα 250 χιλιόμετρα και να το κάνει πιο ευέλικτο ώστε να πραγματοποιεί αναχαίτιση πυραύλων που έρχονται από δύο κατευθύνσεις την ίδια στιγμή.

Τον Νοέμβριο του 2012, επίσημες δηλώσεις ανέφεραν ότι είχε αναχαιτίσει πάνω από 400 πυραύλους. Μέχρι τα τέλη Οκτωβρίου του 2014, το σύστημα είχε αναχαιτίσει περισσότερους από 1.200 πυραύλους.

Εκτός από την επίγεια ανάπτυξή τους, το 2017 αναφέρθηκε ότι οι συστοιχίες του Σιδερένιου Θόλου θα αναπτύσσονταν στο μέλλον στη θάλασσα σε αντιαεροπορικές κορβέτες κλάσης Sa'ar 6, για να προστατεύουν πλατφόρμες φυσικού αερίου στην ανοικτή θάλασσα σε συνδυασμό με το πυραυλικό σύστημα Barak 8 του Ισραήλ.

## Παραπομπές


Κατηγορία:Στρατιωτικός εξοπλισμός
Κατηγορία:Σελίδες με μη επιθεωρημένες μεταφράσεις
Ευρωπαϊκό Πρωτάθλημα Στίβου 2022 – Σφαιροβολία γυναικών

Η **[[σφαιροβολία]] γυναικών** στο Ευρωπαϊκό Πρωτάθλημα Στίβου 2022 πραγματοποιήθηκε στις 15 Αυγούστου.

## Ρεκόρ

## Πρόγραμμα

## Αποτελέσματα
### Προκριματικός γύρος
Πρόκριση: 18,60 μ (Q) ή οι 12 καλύτερες αθλήτριες (q).

### Τελικός

## Παραπομπές

Σφαιροβολια Γυ
Όμοιοι πίνακες

Στην γραμμική άλγεβρα, δύο πίνακες A, B είναι **όμοιοι** αν υπάρχει ένας αντιστρέψιμος πίνακας P, τέτοιος ώστε
:A = P^{-1}BP.

## Ιδιότητες

* Η σχέση της ομοιότητας πινάκων είναι μία σχέση ισοδυναμίας.

* Δύο όμοιοι πίνακες έχουν ίση ορίζουσα.

* Δύο όμοιοι πίνακες έχουν ίσο ίχνος.

* Δύο όμοιοι πίνακες έχουν τις ίδιες ιδιοτιμές.

* Δύο όμοιοι πίνακες έχουν το ίδιο χαρακτηριστικό πολυώνυμο.
* Αν δύο πίνακες A και B είναι όμοιοι, τότε οι ανάστροφοί τους είναι όμοιοι.

* Αν δύο πίνακες A και B είναι όμοιοι, τότε οι δυνάμεις τους A^k και B^k για k \in \N είναι όμοιοι.
 \\
  & = \underbrace{P^{-1} B (P P^{-1}) B (P \cdot \ldots \cdot P^{-1}) B P}_{k \text{ φορές}} \\
  & = P^{-1}\underbrace{ B I B \ldots B I}_{k \text{ φορές}}P = P^{-1} B^k P,
\end{align}.
Επομένως, είναι οι A^k και B^k είναι όμοιοι πίνακες.
}}

## Δείτε επίσης
* Διαγωνοποιήσιμος πίνακας

## Παραπομπές


Κατηγορία:Γραμμική άλγεβρα
Εθνικό Κοινοβούλιο της Παπούα Νέας Γουινέας

Το **Εθνικό Κοινοβούλιο της Παπούα Νέας Γουινέας** είναι το μονοεδρικό εθνικό νομοθετικό σώμα στην Παπούα Νέα Γουινέα. Δημιουργήθηκε το 1964 ως Οίκος της Συνέλευσης της Παπούας και της Νέας Γουινέας, αλλά απέκτησε το σημερινό της όνομα μετά την ανεξαρτησία του κράτους το 1975.

Τα 111 μέλη του κοινοβουλίου υπηρετούν πενταετή θητεία, 89 εκ των οποίων επιλέγονται από μονομελή «ανοικτά» εκλογικά σώματα, τα οποία μερικές φορές αναφέρονται ως «έδρες», αλλά είναι επίσημα γνωστά ως εκλογικές περιφέρειες. Τα υπόλοιπα 22 επιλέγονται από μονομελή επαρχιακά εκλογικά σώματα: τις 20 επαρχίες, την αυτόνομη επαρχία Μπουγκαινβίλ (Βόρειοι Σολομώντα) και την Περιφέρεια της Εθνικής Πρωτεύουσας. Κάθε μέλος της επαρχίας γίνεται κυβερνήτης της επαρχίας του, εκτός εάν αναλάβει υπουργική θέση, οπότε η θητεία του κυβερνήτη περνά σε ένα ανοιχτό μέλος της επαρχίας. 

Το πλειοψηφικό σύστημα χρησιμοποιήθηκε από το 1977 έως το 2002. Οι εκλογικές μεταρρυθμίσεις που εισήγαγε ο πρώην πρωθυπουργός Mekere Morauta εισήγαγαν Περιορισμένη Προτιμησιακή Ψηφοφορία, στην οποία οι ψηφοφόροι αριθμούσαν τρεις προτιμώμενους υποψηφίους. Το σύστημα αυτό χρησιμοποιήθηκε για πρώτη φορά σε εθνικό επίπεδο στις εκλογές του 2007 . 

Όπως και σε άλλα μέρη της Κοινοπολιτείας, το κόμμα ή ο συνασπισμός με τις περισσότερες έδρες στο κοινοβούλιο προσκαλείται από τον Γενικό Κυβερνήτη να σχηματίσει κυβέρνηση και ο αρχηγός του στη συνέχεια γίνεται Πρωθυπουργός της Παπούα Νέας Γουινέας . Στη συνέχεια, ο Πρωθυπουργός διορίζει το υπουργικό του συμβούλιο από συναδέλφους του κοινοβουλίου. Για τα μέλη του κοινοβουλίου οι έδρες κατανέμονται με παρόμοιο τρόπο με άλλα κοινοβούλια του συστήματος Γουεστμίνστερ, αλλά χρησιμοποιούνται καρέκλες αντί για έδρανα.

Η Παπούα Νέα Γουινέα έχει μια ιδιαίτερη πολιτική κουλτούρα και κανένα κόμμα στην ιστορία του κοινοβουλίου δεν έχει κερδίσει ακόμη την πλειοψηφία.  Ως εκ τούτου, οι διαπραγματεύσεις μεταξύ των κομμάτων ήταν πάντα απαραίτητες για τον σχηματισμό κυβερνήσεων. Οι νέες κυβερνήσεις προστατεύονται από ψήφους δυσπιστίας κατά τους πρώτους 18 μήνες τους και κατά τους τελευταίους 12 μήνες πριν από τις εθνικές εκλογές.  

Όλοι οι πολίτες άνω των 18 ετών μπορούν να ψηφίσουν, αν και η ψηφοφορία δεν είναι υποχρεωτική. 

## Τελευταίες εκλογές

## Κατάλογος προέδρων του Κοινοβουλίου
Ο Πρόεδρος του Εθνικού Κοινοβουλίου της Παπούα Νέας Γουινέας είναι το πρόσωπο που προεδρεύει στο εθνικό νομοθετικό σώμα της χώρας. Ο πρώτος που διατέλεσε στη θεση αυτή μετά την ανεξαρτησία το 1975 ήταν ο γεννημένος στην Αυστραλία Σερ Μπάρι Χόλογουεϊ, ο οποίος υπηρέτησε έως το 1977. Στη θέση του προέδρου του Κοινοβουλίου έχουν υπηρετήσει τα ακόλουθα πρόσωπα:

## Παραπομπές


## Εξωτερικοί σύνδεσμοι
* 

Κατηγορία:Πολιτική της Παπούα Νέας Γουινέας
Παπουα
Παπουα
Τορύνη

Η **Τορύνη** ή **Τορώνη** ήταν αρχαία Θεσπρωτική πόλη στην Αρχαία Ήπειρο. Ο Οκταβιανός Αύγουστος με τον στόλο του είχε προσαράξει έξω από την Τορύνη λίγο πριν την Ναυμαχία του Ακτίου, στο σημείο που διασταυρώνονταν οι όχθες του ποταμού Θύαμις με τα Σύβοτα Θεσπρωτίας. Η Τορύνη βρισκόταν στις ακτές του Ιονίου, στην τοποθεσία που βρίσκεται η σημερινή Πάργα.

Στο έργο του Ουίλλιαμ Σαίξπηρ Αντώνιος και Κλεοπάτρα την Τορύνη καταλαμβάνει προσωπικά ο Ιούλιος Καίσαρας λίγο πριν την άνοδο του στην Ρώμη. Η λέξη *"Τορύνη"* μεταφράζεται στα Αρχαία ελληνικά ως *"κουτάλα"*, στο έργο του Πλουτάρχου *"Ζωή του Αντωνίου"* η Κλεοπάτρα κάνει λογοπαίγνια πάνω σε αυτό. Στο πασίγνωστο έργο του Βίκτωρ Ουγκώ Οι Άθλιοι ένας χαρακτήρας λέει : *"το λογοπαίγνιο της Κλεοπάτρας προηγήθηκε από την Ναυμαχία του Ακτίου, αν δεν υπήρχε αυτό δεν θα θυμόταν κανένας σήμερα την πόλη της Τορύνης"*.

## Παραπομπές



## Πηγές

*Mogens Herman Hansen ,The Copenhagen Polis Centre for the Danish National Research Foundation (2005)
*Richard Talbert, ed. (2000). Barrington Atlas of the Greek and Roman World. Princeton University Press. 
*Foss, Michael (2014). The Search for Cleopatra. Michael O'Mara Books

Κατηγορία:Εγκαταλελειμμένοι οικισμοί στην Ελλάδα
Αχλαδιά Κοζάνης

Η **Αχλαδιά** (επίσημη ονομασία *Αχλαδέα*) είναι οικισμός της τοπικής κοινότητας Αγιάσματος, της δημοτικής ενότητας Τσοτυλίου, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Βοΐου του νομού Κοζάνης , στο γεωγραφικό διαμέρισμα Μακεδονίας.
*Μέχρι το 1927 ο οικισμός ονομαζόταν *Μαζγκάν*.
## Γεωγραφία
Η Αχλαδιά είναι ορεινός οικισμός στο δυτικό τμήμα του νομού Κοζάνης. Βρίσκεται δυτικά του Τσοτυλίου, στο υψίπεδο που σχηματίζουν οι ανατολικές πλαγιές του Βοΐου και πάνω στον δρόμο Ομαλής-Πολυκάστανου, σε μέσο σταθμικό υψόμετρο 800. Απέχει 70 χλμ. περίπου Δ. της Κοζάνης. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Μαζγκάν* και προσαρτήθηκε στην κοινότητα Λαταρίστης του νομού Κοζάνης. Το 1927 μετονομάστηκε σε *Αχλαδιά*. Με το ΦΕΚ 244Α - 04/12/1997 αποσπάστηκε από την κοινότητα Αγιάσματος και προσαρτήθηκε στον δήμο Τσοτυλίου. Με το ΦΕΚ 87Α - 07/06/2010 αποσπάστηκε από τον δήμο Τσοτυλίου και προσαρτήθηκε στον δήμο Βοΐου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Πία Σκσισόφσκα

Η **Πία Σκσισόφσκα** (πολωνικά: Pia Skrzyszowska) (γενν. 20 Απριλίου 2001) είναι Πολωνή αθλήτρια του στίβου, η οποία ειδικεύεται στους δρόμους μετ΄ εμποδίων. Περιστασιακά, αγωνίζεται και στους δρόμους ταχύτητας. Στα 100 μέτρα μετ΄ εμποδίων, έχει κερδίσει το χρυσό μετάλλιο στο Ευρωπαϊκό Πρωτάθλημα Κ23 του 2021 και στο Ευρωπαϊκό Πρωτάθλημα του 2022, καθώς και το αργυρό μετάλλιο στο Ευρωπαϊκό Πρωτάθλημα Κ20 του 2019.

## Καριέρα
Η μητέρα της, Γιολάντα Μπάρττσακ, ήταν αθλήτρια του άλματος εις μήκος, η οποία κέρδισε το χάλκινο μετάλλιο στο Ευρωπαϊκό Πρωτάθλημα Κλειστού Στίβου του 1988 και συμμετείχε στους Ολυμπιακούς Αγώνες του 1988.

Η Σκσισόφσκα τερμάτισε στην 5η θέση στο Ευρωπαϊκό Πρωτάθλημα Κλειστού Στίβου του 2021.

Στο Ευρωπαϊκό Πρωτάθλημα του 2022, κέρδισε το χρυσό μετάλλιο στα 100 μέτρα μετ΄ εμποδίων και το αργυρό μετάλλιο στη σκυταλοδρομία 4 x 100 (μαζί με τις Άννα Κιεουμπασίνσκα, Μαρίκα Ποπόβιτς-Ντραπάουα και Έβα Σφομπόντα).

Οι ατομικές επιδόσεις της είναι 12,53 δευτερόλεπτα στα 100 μέτρα μετ΄ εμποδίων (Μόναχο, 2022), 7,88 δευτ. στα 60 μέτρα μετ΄ εμποδίων (Τόρουν 2021) και 11,22 δευτ. στα 100 μέτρα (+0,8, Πόζναν 2021).

## Παραπομπές


Κατηγορία:Πολωνές αθλήτριες δρόμων μετ΄ εμποδίων
Κατηγορία:Πολωνές αθλήτριες δρόμων ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αεροδρόμιο Κιγκόμα

Το **Αεροδρόμιο Κιγκόμα** (αγγλ.: *Kigoma Airport* / σουαχ.: *Uwanja wa Ndege wa Kigoma*) IATA ***TKQ*** και ICAO ***HTKA***, είναι αεροδρόμιο που βρίσκεται στα δυτικά της Τανζανίας και εξυπηρετεί την Κιγκόμα (*Kigoma*).

Το αεροδρόμιο βρίσκεται στα ανατολικά του Ουτζίτζι (*Ujiji*).

Η βελτίωση — αναβάθμιση του αεροδρομίου, είναι στα σχέδια της κυβέρνησης της Τανζανίας. 

Ο μη κατευθυνόμενος φάρος (*non-directional beacon*) (Κωδικός: ***KG***) βρίσκεται στην ύπαιθρο. 

Οι υπηρεσίες εξυπηρέτησης εδάφους εκτελούνται από την ιδιωτική εταιρεία *Livingstone Aviation Services Limited*.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
*  Tanzania Airports Authority
*  https://ourairports.com/airports/HTKA/ - Kigoma Airport
*  https://www.openstreetmap.org/search?query=Kigoma%20Airport%20#map=15/-4.8864/29.6708 - Kigoma Airport

Κατηγορία:Αεροδρόμια στην Τανζανία
Αχλαδερή Λέσβου

:*Για τον ομώνυμο οικισμό στην Εύβοια, δείτε: [[Αχλαδερή Εύβοιας]]*

Η **Αχλαδερή** είναι οικισμός της Λέσβου. Δοικητικά υπάγεται στην τοπική κοινότητα Βασιλικών, της δημοτικής ενότητας (τέως δήμου) Πολιχνίτου, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.
## Γεωγραφία
Η Αχλαδερή είναι παράλιος οικισμός της κεντρικής Λέσβου. Βρίσκεται στον ανατολικό μυχό του κόλπου Καλλονής και στο ρέμα του Βαθύλακκου, πάνω στην επαρχιακή οδό Πολιχνίτου-Καλλονής και σε μέσο σταθμικό υψόμετρο 10. Απέχει 36 χλμ. περίπου Δ. ΒΔ. της Μυτιλήνης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός εμφανίζεται διοικητικά το 1918 να προσαρτάται στην κοινότητα Βασιλικών της Λέσβου. Το 1928 καταργήθηκε για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Βασιλικών και προσαρτήθηκε στον δήμο Πολιχνίτου. Με το ΦΕΚ 87Α - 07/06/2010 αποσπάστηκε από τον δήμο Πολιχνίτου και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.
## Αξιοθέατα και διατηρητέα
*Ο αρχαιολογικός χώρος της αρχαίας **Πύρρας**, από τους σημαντικότερους της Λέσβου. Διακρίνονται λείψανα της πόλης-κράτους, η οποία καταστράφηκε από σεισμό το 231 π.Χ., σε ύψωμα και μέσα στη θάλασσα. 
*Η παλαιοχριστιανική βασιλική του οικισμού. Έχει χαρακτηριστεί διατηρητέο μνημείο
*Το μνημείο του αντισμήναρχου «Στέφανου Κουρέλια», νότια του οικισμού. Στις 25 Αυγούστου 2003, έχασε τη ζωή του εξαιτίας της πτώσης πυροσβεστικού αεροσκάφους,  στην προσπάθεια κατάσβεσης δασοπυρκαγιάς στο δάσος της Αχλαδερής
*Οι πηγές και ο μικρός καταρράκτης «Πέσσα», νότια του οικισμού
*Το εντυπωσιακό λιβάδι με τις παπαρούνες, έξω από τον οικισμό
*Η παραλία του οικισμού
 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Δυτικής Λέσβου
Κατηγορία:Χωριά της περιφερειακής ενότητας Λέσβου
Συνθήκη του Βιτέρμπο (1515)

Η **Συνθήκη του [[Βιτέρμπο]]**, υπογραφείσα στις 13 Οκτωβρίου 1515 μεταξύ του Βασιλέα της Γαλλίας, Φραγκίσκου Α΄, και του Πάπα, Λέων Ι΄, ήταν συνθήκη μέσω της οποίας ο Λέων Ι΄ παραιτείτο των κυριαρχικών δικαιωμάτων του επί της Πάρμα και της Πιατσέντσα, καθώς και αναγνώριζε στον Φραγκίσκο τον τίτλο του Δούκα του Μιλάνου. Από την πλευρά του, ο βασιλέας δεσμευόταν για την υπεράσπιση και την προστασία των Παπικών Κρατών.

## Παραπομπές


## Πηγές

*  

Βιτερμπο
Βιτερμπο
Κατηγορία:16ος αιώνας στην Ιταλία
Κατηγορία:16ος αιώνας στην Ευρώπη
Κατηγορία:Παπικά Κράτη